Best Practices No. 5: Detecting .NET application memory leaks - CodeProject 11,191,896 members (61,181 online)
4.93/5 - 183 votes2 removedμ 4.90, σa 1.00 [?]
Last Visit: 31-Dec-99 19:00 Last Update: 31-Jan-15 16:40Refresh« Prev1234 Next » Mangaung se begroting ‘nutteloos’ | Netwerk24
Deur Marietjie Gericke 06 Desember 2018 14:52
Die Mangaung-metro se jaarlikse begrotingsproses is nutteloos, aangesien miljoene rande in elk geval ongemagtig bestee word, sê Devar Smit, VF Plus-raadslid.
Devar Smit en dr. Elizabeth Snyman-Van Deventer, raadslede van die VF Plus in die Mangaung-metro. Foto: Verskaf
Die metroraad het Dinsdag ongemagtigde uitgawes van R3,4 miljard gekondoneer.
Smit sê die onvermoë van die ANC-regering om basiese begrotingsbeginsels te verstaan en toe te pas, is verbysterend.
Afwykings van die begroting en noodsaaklike prosesse word bloot geïgnoreer.
Hy sê op ’n spesiale raadsvergadering wat Dinsdag gehou is, is nagenoeg R129 miljoen se ongemagtigde bedryfsuitgawes, wat hoofsaaklik uit oortydbetaling bestaan, asook ongeveer R40 miljoen se uitgawes, goedgekeur.
Ongemagtigde uitgawes mag slegs aangegaan word indien dit noodsaaklik is.
’n Deel van die uitgawes is vir die aankoop van ’n plaas gebruik. Die plaas is vir die ontwikkeling van ’n begraafplaas aangekoop, wat nie noodsaaklik is nie. Die munisipale bestuurder was veronderstel om daarvoor te begroot en beplan.
Hy sê kiesers moet besef die ANC regeer slegs vir eie gewin. “Elke besluit wat die onbevoegde regering maak, spruit óf uit totale onkunde óf uit hul neiging tot selfverryking.” Daar word niks tot die voordeel van die gemeenskap van Mangaung gedoen nie.
Meer oor: Devar Smit | Mangaung | Begroting
Atlete tree weer aan vir marathon
Die glaspaleis voorheen teenoor nou...